रेल बजट और कुछ करे या ना करे रेल मंत्री की शख्सियत को स्थापित जरूर करता था. याद कीजिए ममता बनर्जी के बंगाली लहजे में बोली जानेवाली अंग्रेजी और टूटी-फूटी हिंदी में की जानेवाली शायरी. ठेठ गंवई अंदाज में लालू यादव के बेबाक और बिंदास भाषण. लालू यादव का एक चमत्कारी रेल मंत्री के तौर पर स्थापित होना. अब किसी रेल मंत्री के लिए महफिल लूटने की संभावनाएं पूरी तरह खत्म हो गई है. पिछली बार की तरह इस बार भी अरूण जेटली अपने बजट भाषण में संक्षेप में बता देंगे कि रेलवे के लिए क्या किया जा रहा है.